|  |  |  |
| --- | --- | --- |
| 1.
2. **ΕΛΛΗΝΙΚΗ ΔΗΜOΚΡΑΤΙΑ**
3. **ΔΗΜΟΤΙΚΗ ΕΠΙΧΕΙΡΗΣΗ**
4. **ΥΔΡΕΥΣΗΣ – ΑΠΟΧΕΤΕΥΣΗΣ**
5. **ΚΑΒΑΛΑΣ (Δ.Ε.Υ.Α.Κ.)**
6. **ΑΓ. ΤΡΥΦΩΝΟΣ 14**
7. **Τ.Κ. 65 201**
8. **Τηλ. 2510 620 350**
9. **Fax. 2510 620 355**
 | **ΕΡΓΟ:** | **«ΚΑΤΑΣΚΕΥΗ ΜΟΝΑΔΑΣ ΠΡΟΧΩΡΗΜΕΝΗΣ ΕΠΕΞΕΡΓΑΣΙΑΣ ΙΛΥΟΣ ΑΠΟ ΤΙΣ Ε.Ε.Λ. ΤΩΝ ΔΗΜΩΝ ΚΑΒΑΛΑΣ ΚΑΙ ΠΑΓΓΑΙΟΥ»** |
| **ΧΡΗΜΑΤΟΔΟΤΗΣΗ:** | **1. ΤΑΜΕΙΟ ΑΝΑΚΑΜΨΗΣ ΚΑΙ ΑΝΘΕΚΤΙΚΟΤΗΤΑΣ****Υποέργο Γ΄: Υλοποίηση υποδομής διαχείρισης ιλύος από εγκαταστάσεις επεξεργασίας λυμάτων****ID της Δράσης 16846, Κωδικός ΟΠΣ ΤΑ 5164462****Υπουργείο Περιβάλλοντος και Ενέργειας – Γενική Γραμματεία Συντονισμού Διαχείρισης Αποβλήτων****2. Ίδιοι πόροι Δ.Ε.Υ.Α.Κ.** |
| **ΕΚΤΙΜΩΜΕΝΗ ΑΞΙΑ ΣΥΜΒΑΣΗΣ:**  |  **10.864.000,00 €, πλέον Φ.Π.Α.** |

**ΤΕΥΧΟΣ 5. ΠΙΝΑΚΑΣ ΣΥΜΜΟΡΦΩΣΗΣ ΕΡΓΟΥ (Π.Σ.Ε.)**

**ΚΑΒΑΛΑ,
ΦΕΒΡΟΥΑΡΙΟΣ 2023**

| **ΠΙΝΑΚΑΣ ΣΥΜΜΟΡΦΩΣΗΣ ΜΕΛΕΤΗΣ ΠΡΟΣΦΟΡΑΣ** |
| --- |

Η Επιτροπή Διαγωνισμού (Ε.Δ.), θα ελέγξει τις προσφορές των διαγωνιζομένων κατά πόσον πληρούν τον ΠΙΝΑΚΑ ΣΥΜΜΟΡΦΩΣΗΣ που ακολουθεί. Ο έλεγχος θα αφορά τόσο στο εάν η τεχνική προσφορά περιλαμβάνει τα περιεχόμενα στον πίνακα αντικείμενα, όσο και στο εάν αυτά έχουν μελετηθεί σύμφωνα με τις απαιτήσεις των τευχών δημοπράτησης και τη σχετική νομοθεσία.

Πιο συγκεκριμένα, θα ελεγχθεί εάν καλύπτουν τις ελάχιστες απαιτήσεις της Διακήρυξης και των παραρτημάτων της, της Τ.Σ.Υ., του Κ.Μ.Ε., της Ε.Σ.Υ., του Τιμολογίου και του Προϋπολογισμού της μελέτης. Η κάλυψη των απαιτήσεων είναι σωρευτική και όπου υπάρχει αντίφαση, υπερισχύουν τα αναγραφόμενα στα τεύχη δημοπράτησης σύμφωνα με τη σειρά ισχύος που καθορίζεται στην διακήρυξη.

Ο πίνακας συμμόρφωσης υποδιαιρείται σε 2 βασικά τμήματα:

* Το πρώτο τμήμα αναφέρεται κυρίως στον Κ.Μ.Ε. και καθένας αντιστοιχεί σε κάθε τεύχος μελέτης, όπως καθορίζονται στον Κ.Μ.Ε. Αυτό γίνεται για διευκόλυνση των διαγωνιζομένων και της Επιτροπής Διαγωνισμού και δεν απαλλάσσει τον διαγωνιζόμενο από την ευθύνη της πλήρους και σύμφωνα με τους κανόνες και τις προδιαγραφές σύνταξης της τεχνικής προσφοράς του. Ρητά διευκρινίζεται ότι κατά τον έλεγχο, εκτός από την ύπαρξη των διαφόρων στοιχείων της μελέτης όπως αυτά απαιτούνται από τον Κ.Μ.Ε. (κείμενα, σχέδια, προσπέκτους, κ.λπ.), ελέγχεται και η ορθότητα των υπολογισμών καθώς και η συμμόρφωση του απαιτούμενου εξοπλισμού με τις αντίστοιχες προδιαγραφές.
* Το δεύτερο τμήμα αναφέρεται στη συμμόρφωση με τις βασικές απαιτήσεις των λοιπών τευχών δημοπράτησης κυρίως των τεχνικών προδιαγραφών. Διευκρινίζεται ότι ο έλεγχος αυτός αφορά όχι απλά στην κάλυψη των σχετικών απαιτήσεων, αλλά και την πλήρη τεκμηρίωση της ικανότητας των προσφερόμενων εγκαταστάσεων (υπολογισμοί, χαρακτηριστικά προσφερόμενου εξοπλισμού, κ.λπ.), να καλύψουν τις αντίστοιχες απαιτήσεις. Απλή δήλωση της κάλυψης απαίτησης, χωρίς αντίστοιχη τεκμηρίωση δεν γίνεται δεκτή.

Διαγωνιζόμενος του οποίου η μελέτη θα λάβει έστω και ένα ΟΧΙ στα ερωτήματα του Π.Σ. συνεπάγεται την απόρριψη της προσφοράς και κατά συνέπεια τον αποκλεισμό του διαγωνιζόμενου από τα επόμενα στάδια του διαγωνισμού. Η Ε.Δ. έχει το δικαίωμα να ζητάει διευκρινίσεις από τους διαγωνιζόμενους, σε καμία περίπτωση όμως δεν μπορεί να κάνει δεκτά συμπληρωματικά στοιχεία, πέραν από αυτά που έχουν συμπεριληφθεί στην προσφορά κατά το στάδιο της υποβολής.

|  |  |
| --- | --- |
| **ΤΜΗΜΑ 1: ΚΜΕ – ΠΕΡΙΕΧΟΜΕΝΑ ΜΕΛΕΤΗΣ ΠΡΟΣΦΟΡΑΣ** | **ΣΥΜΜΟΡΦΩΝΕΤΑΙ(ΝΑΙ/ΌΧΙ)** |
| **ΤΕΥΧΟΣ 1: Περιγραφές – Υπολογισμοί**  | Έχει υποβάλει ο Διαγωνιζόμενος Τεύχος 1. «Περιγραφές – Υπολογισμοί»; |  |
| Περιέχονται στο Τεύχος 1 της μελέτης του Διαγωνιζόμενου: |  |
| * Κεφάλαιο 1: Συνοπτική Περιγραφή του Έργου με τα εξής περιεχόμενα:

Γενική περιγραφή του συνόλου της εγκατάστασης στην οποία μεταξύ άλλων θα επεξηγείται η λογική της χωροθέτησης των τμημάτων επεξεργασίας και η λειτουργικότητα των εξωτερικών χώρων. Επιπλέον, θα περιλαμβάνεται γενική περιγραφή της μεθόδου επεξεργασίας, των αρχών σχεδιασμού της και τεκμηρίωση της αξιοπιστίας του προσφερόμενου συστήματος. |  |
| * Κεφάλαιο 2: Αναλυτική Τεχνική περιγραφή με τα εξής περιεχόμενα:

Αναλυτική τεχνική περιγραφή της μεθόδου επεξεργασίας, με τα ειδικά στοιχεία λειτουργίας, δυναμικότητας του κυρίου εξοπλισμού, επιμέρους αποδόσεις, κ.λπ. Θα δίνονται αναλυτικά στοιχεία όλων των επιμέρους μονάδων που συστήνουν το σύνολο της εγκατάστασης (π.χ., κατασκευή θερμοκηπίων, σκελετός και κάλυμμα, εξοπλισμός ανάδευσης ιλύος, σύστημα εξαερισμού, κ.λπ.). |  |
| * Κεφάλαιο 3: Αναλυτικοί Υπολογισμοί με τα εξής περιεχόμενα:

Αναλυτικοί υπολογισμοί της απόδοσης της ηλιακής ξήρανσης (τόνοι απομακρυνόμενου νερού από ιλύ σε μηνιαία βάση). Αναλυτικοί υπολογισμοί και διαστασιολόγηση των εγκαταστάσεων καθώς και διαστασιολόγηση και επιλογή του βασικού εξοπλισμού. Όλοι οι υπολογισμοί πρέπει επί ποινή αποκλεισμού να δίνουν αποτελέσματα που να πληρούν τις προδιαγραφές του προσφερόμενου εξοπλισμού και τις παραμέτρους που έχουν τεθεί στην Τ.Σ.Υ. του έργου. |  |
| * Κεφάλαιο 4: Έργα πολιτικού μηχανικού με τα εξής περιεχόμενα:

Στο Κεφάλαιο αυτό θα γίνει θα γίνει περιγραφή των μεθόδων ανάλυσης και διαστασιολόγησης των κατασκευών, καθώς και του επιλεγόμενου στατικού μοντέλου (παραδοχές, μέθοδοι ανάλυσης, κ.λπ.) για τη διαστασιολόγηση των δομικών κατασκευών των θερμοκηπίων.Ειδικότερα ο διαγωνιζόμενος: * Θα αξιολογήσει τα γεωλογικά και γεωτεχνικά στοιχεία, θα ελέγξει τις εδαφοτεχνικές συνθήκες του γηπέδου και θα συντάξει γεωτεχνική έκθεση θεμελίωσης των δομικών κατασκευών και τυχόν αντιστηρίξεων
* Θα συντάξει έκθεση, που θα περιλαμβάνει τις παραδοχές, τις μεθόδους ανάλυσης και το επιλεγόμενο στατικό μοντέλο για την διαστασιολόγηση των δομικών κατασκευών.

Στη γεωτεχνική έκθεση θα δίδονται υπολογισμοί φέρουσας ικανότητας, καθιζήσεων και δείκτη εδάφους των δομικών κατασκευών, διαστασιολόγηση τυχόν μέτρων βελτίωσης υπεδάφους, καθώς επίσης και εδαφοστατικοί υπολογισμοί προσωρινών ή μόνιμων αντιστηρίξεων και ευστάθειας πρανών.Στο παρόν στάδιο της μελέτης προσφοράς δεν απαιτείται η υποβολή σχεδίων ξυλοτύπων και τευχών στατικών υπολογισμών. |  |
| * Κεφάλαιο 5: Ηλεκτρολογικά Έργα με τα εξής περιεχόμενα:

Στο κεφάλαιο αυτό θα υποβληθεί η τεχνική περιγραφή των ηλεκτρολογικών έργων, που θα περιλαμβάνει:* ηλεκτρολογικούς υπολογισμούς για την επιλογή του διακοπτικού υλικού του ηλεκτρικού πίνακα / μελέτη βραχυκυκλώματος / επιλεκτικότητα
* επιλογή των καλωδίων ισχύος, μετά από υπολογισμούς διαστασιολόγησής τους και έλεγχο της πτώσης τάσης
* υπολογισμό και διαστασιολόγηση κεντρικών παροχικών καλωδίων
* αναλυτική περιγραφή του προσφερόμενου συστήματος, της δομής του αριθμού και της θέσης διάταξης των προσφερόμενων πινάκων
* λίστα καταναλωτών
* φωτοτεχνική μελέτη
* περιγραφή προτεινόμενης αντικεραυνικής προστασίας
 |  |
| * Κεφάλαιο 6: Σύστημα αυτοματισμού και ελέγχου με τα εξής περιεχόμενα:

Στο κεφάλαιο αυτό θα υποβληθεί η τεχνική περιγραφή του συστήματος αυτοματισμού και ελέγχου, που θα περιλαμβάνει: * αρχές και πρότυπα σχεδιασμού του συστήματος
* σχηματική απεικόνιση της δομής του συστήματος (καταγραφή συστημάτων PLC με αναφορά των μονάδων / καταναλωτών που το καθένα ελέγχει)
* δομή του συστήματος
* λίστα οργάνων
 |  |
| * Κεφάλαιο 7: Χρονοδιάγραμμα κατασκευής έργου, με τα εξής περιεχόμενα:

Στο κεφάλαιο αυτό θα υποβληθούν: * το γραμμικό πρόγραμμα κατασκευής του έργου
* αιτιολογική έκθεση

Το χρονοδιάγραμμα θα συνταχθεί με χρονική βάση τον μήνα και συνολικό χρόνο τις προβλεπόμενες από τα συμβατικά τεύχη προθεσμίεςΣτην αιτιολογική έκθεση πρέπει να γίνεται ιδιαίτερη αναφορά στο τρόπο κατασκευής και την διασφάλιση λειτουργίας της υφιστάμενης Εγκατάστασης Επεξεργασίας Λυμάτων Καβάλας. |  |

|  |  |  |
| --- | --- | --- |
| **ΤΕΥΧΟΣ 2: Σχέδια** | Έχει υποβάλει ο Διαγωνιζόμενος Τεύχος 2. «Σχέδια»; |  |
| Περιέχονται στο Τεύχος 2 της μελέτης του Διαγωνιζόμενου τα κάτωθι: |  |
| * Σχέδιο γενικής διάταξης των εγκαταστάσεων, σε κλίμακα 1:500 όπου θα φαίνονται η χωροθέτηση των θερμοκηπίων και λοιπών προσφερόμενων εγκαταστάσεων και η τελική διαμόρφωση του χώρου;
 |  |
| * Σχέδια κατόψεων κα τομών των θερμοκηπίων ηλιακής ξήρανσης με τον σχετικό εξοπλισμό των εγκαταστάσεων
 |  |
| * Έργα οδοποιίας και αποχέτευση ομβρίων;
 |  |
| * Έργα διανομής ενέργειας, στους οποίους θα φαίνονται οι ηλεκτρικοί πίνακες του έργου;
 |  |

|  |  |  |
| --- | --- | --- |
| **ΤΕΥΧΟΣ 3: Βασικός ΗΜ εξοπλισμός** | Έχει υποβάλει ο Διαγωνιζόμενος Τεύχος 3. «Βασικός ΗΜ εξοπλισμός»; |  |
| Περιέχονται στο Τεύχος 3 της μελέτης του Διαγωνιζόμενου τα κάτωθι επιμέρους στοιχεία για το σύνολο του βασικού προσφερόμενου εξοπλισμού: |  |
| * Πίνακας βασικών τεχνικών χαρακτηριστικών
 |  |
| * Συνοπτική περιγραφή λειτουργίας
 |  |
| * Τεχνικά φυλλάδια (data sheets)
 |  |
| * Πίνακας εγκατεστημένων μονάδων (reference list)
 |  |
| * Βεβαιώσεις – πιστοποιητικά (όπου απαιτούνται σύμφωνα με την ΤΣΥ)
 |  |

| **ΤΜΗΜΑ 2: ΣΥΜΜΟΡΦΩΣΗ ΜΕ ΑΠΑΙΤΗΣΕΙΣ ΤΕΥΧΟΥΣ 3 (ΤΕΧΝΙΚΗ ΠΕΡΙΓΡΑΦΗ-ΤΕΧΝΙΚΕΣ ΠΡΟΔΙΑΓΡΑΦΕΣ) ΚΑΙ ΛΟΙΠΩΝ ΤΕΥΧΏΝ ΔΗΜΟΠΡΑΤΗΣΗΣ** | **ΣΥΜΜΟΡΦΩΝΕΤΑΙ(ΝΑΙ/ΌΧΙ)** |
| --- | --- |
| **Θάλαμοι υποδοχής** | Οι υπόγειοι θάλαμοι έχουν ελάχιστη χωρητικότητας 100m3 έκαστος; |  |
| **Θάλαμοι ξήρανσης** | Καλύπτεται η απαίτηση της επιφάνειας των 7.500 m2 (κάλυμμα από πλαστικό) ή των 6.400 m2 (κάλυμμα από γυαλί); |  |
| **Σύστημα εξαερισμού**  | Το σύστημα εξαερισμού είναι χαμηλής ενεργειακής κατανάλωσης και θορύβου με σύστημα ελέγχου της ταχύτητάς τους; |  |
| **Εξοπλισμός διάστρωσης – ανάμιξης – μεταφοράς ιλύος** | Προβλέπεται αυτόματο σύστημα ανάδευσης οριζόντια και κάθετα από περιστρεφόμενα ξέστρα με αισθητήρες για αυτόματη αλλαγή σε μικρές κλίσεις; Επίσης απέχουν τα χτένια από το δάπεδο εργασίας λιγότερο από 5cm;  |  |
| **Μονάδα απόσμησης** | Το σύστημα απόσμησης εξασφαλίζει έως και πέντε (5) εναλλαγές του αέρα του χώρου σε μια ώρα; |  |
| **Σύστημα υποβοήθησης με θερμότητα** | Προβλέπεται σύστημα καυστήρα – λέβητα φυσικού αερίου ισχύος 650 kW; |  |

|  |  |
| --- | --- |
| Καβάλα, 23-02-2023Ο ΣυντάξαςΤσακίρης ΚωνσταντίνοςΠολιτικός Μηχανικός Μ.Sc. | Καβάλα, 23-02-2023Ο Διευθυντής Τ.Υ. της Δ.Ε.Υ.Α.Κ.Λογκάρης ΆγγελοςΠολιτικός Μηχανικός Μ.Sc. |
| **ΕΓΚΡΙΘΗΚΕ** |
| Με τη με αριθμό 74/28-02-2023 απόφαση του Δ.Σ. της Δ.Ε.Υ.Α. Καβάλας |